Diari Oficial de la Generalitat Valenciana


Sumari del DOGV 9532, del 13-02-2023 (2023/1063)

RESOLUCIÓ de 25 de gener de 2023, de la Presidència de la Generalitat, per la qual es classifica en classe tercera el lloc de col·laboració de Viceintervenció de l'Ajuntament d'Onda.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9532

Data del DOGV
:   13-02-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/1063


Data del document
:   25-01-2023

Organisme emissor
:   Presidència de la Generalitat

Tipus de document
:   Resolució

Correcció d'errades

RESOLUCIÓ de 25 de gener de 2023, de la Presidència de la Generalitat, per la qual es classifica en classe tercera el lloc de col·laboració de Viceintervenció de l'Ajuntament d'Onda. [2023/1063]  
El Ple de l'Ajuntament d'Onda, en sessió extraordinària, celebrada el dia 2 de desembre de 2022, va acordar l'aprovació inicial de la plantilla de personal i la relació de llocs de treball, comprensiva de tots els llocs de treball reservats a funcionaris, personal laboral i resta de personal. La plantilla de personal presenta entre altres modificacions la creació d'un lloc de Viceintervenció.  
L'anunci de l'aprovació inicial d'aquest acord es publica en el Butlletí Oficial de la Província de Castelló número 145 de 3 de desembre de 2022 i l'aprovació definitiva de la plantilla de personal es publica en el Butlletí Oficial de la Província de Castelló número 156 de 29 de desembre de 2022.  
El 5 de gener de 2023 es rep enviament telemàtic a la Generalitat la documentació de l'expedient juntament amb la sol·licitud de classificació del lloc de Viceintervenció.  
Vistos els antecedents indicats, i en virtut del que es disposa en l'article 15 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en l'article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 19 de juliol de 2019, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 22.07.2019), resolc:  
  
Primer  
Donar publicitat de l'acord adoptat pel Ple de l'Ajuntament d'Onda en sessió celebrada el dia 2 de desembre de 2022 pel qual es crea el lloc de col·laboració de Viceintervenció.  
  
Segon  
Classificar en classe tercera el lloc de col·laboració de Sotssecretaria de l'Ajuntament d'Onda, que queda reservat a personal funcionari d'Administració local amb habilitació de caràcter nacional de la subescala de secretaria-intervenció.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat contenciós administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 25 de gener de 2023.- El president de la Generalitat, p. d. (R 17.02.2022, DOGV 21.02.2022), la secretària autonòmica de Cohesió Territorial i Polítiques contra el Despoblament: Elena Cebrián Calvo.